వివాదాలతో సావాసం చేసే దర్శకుడు రాంగోపాల్ వర్మ. సమకాలీన వ్యవహారాలపై అందరి కంటే భిన్నంగా స్పందించే వర్మ ఈసారి తన కామెంట్స్ను ఏపీ ప్రభుత్వంపై గురిపెట్టాడు. అసెంబ్లీ భవనాల రూపకల్పనలో ఏపీ ప్రభుత్వం దర్శకుడు రాజమౌళి సలహాలను కోరడంపై వర్మ వెటకారపు కామెంట్స్ చేశాడు. అయితే ఆ వ్యాఖ్యలలో కూడా ఓ సలహా ఇస్తున్నానంటూ రాంగోపాల్ వర్మ తనను తాను సమర్థించుకున్నాడు. అద్భుతమైన అసెంబ్లీని నిర్మించాలని కోట్లకు కోట్లు వృథాగా ఖర్చు పెట్టే బదులు ఏపీ ప్రభుత్వం ఓ అద్భుతమైన ఆలోచన చేయొచ్చని వర్మ కామెంట్ చేశాడు. ఆంధ్రప్రదేశ్ ప్రభుత్వం నిర్వహించే అసెంబ్లీ సమావేశాలను గ్రీన్ మ్యాట్ స్క్రీన్(విజువల్కు గ్రాఫిక్స్ను జోడించేందుకు ఉపయోగించే తెర) ఉపయోగించి చిత్రీకరించాలని... దాన్ని ప్రసారం చేసే ముందు ఎస్ఎస్ రాజమౌళిని కంప్యూటర్ గ్రాఫిక్స్ విషయంలో సలహా కోరాలని ప్రభుత్వానికి వర్మ సూచించాడు. అలా చేస్తే ఏపీ అసెంబ్లీ ప్రపంచంలోని అన్ని అసెంబ్లీల కంటే అందంగా కనిపిస్తుందని.. ఎందుకంటే బాహుబలియన్ అసెంబ్లీ కావడం వల్ల అని వర్మ ఫేస్బుక్లో పోస్ట్ చేశాడు.
vivaadaalatoe saavaasam chese darsakudu rangopal varma. samakaaleena vyavahaaraalapai andari kante bhinnamgaa spandinche varma eesaari tana commentsnu apy prabhutvampai guripettadu. assembley bhavanala roopakalpanalo apy prabhutvam darsakudu rajamouli salahaalanu koradampai varma vetakaarapu comments cheshaadu. ayithe aa vyaakhyalalo kuudaa oo salaha istunnanantu rangopal varma tananu taanu samarthinchukunnaadu. adbhutamaina assembleini nirminchaalani kotlaku kotlu vruthaagaa kharchu pette badulu apy prabhutvam oo adbhutamaina aalochana cheyochani varma comment cheshaadu. andhrapradesh prabhutvam nirvahinche assembley samavesalanu green mat screen(vijuvalku graphicsnu jodinchenduku upayoginche tera) upayoginchi chitreekarinchaalani... daanni prasaaram chese mundu ss rajamoulini computer grafics vishayamlo salaha koralani prabhutvaaniki varma suuchimchaadu. alaa cheste apy assembley prapanchamloni anni assembleyla kante andamgaa kanipistundani.. endukante bahubalian assembley kaavadam valla ani varma fasebuklo post cheshaadu.